21 (2008-film)

Sammendrag

Ben Campbell (Jim Sturgess) studerer ved Massachusetts Institute of Technology (MIT) og blir tatt opp ved Harvard University. Men han har ikke råd til å betale for de kostbare studiene. Til tross for hans gode karakterer, står Ben overfor en voldsom konkurranse om et prestisjefullt stipend som kan betale for alle studiene. Harvard-professoren som deler ut stipendet, sier at dette vil gå til den studenten som klarer å imponere ham. Professor Micky Rosa (Kevin Spacey) inviterer Ben til et blackjack-lag, som består av studentene Choi, Fisher, Jill og Kianna. 
Systemet de bruker innebærer kort-telling, og de er delt inn i to grupper. Noen av dem skal holde hodet lavt, spille forsiktig, og telle kortene. Disse skal sende hemmelige signaler til de andre som skal plassere store innsatser, når situasjonen ved de forskjellige blackjack-bordene er gunstig. Ben blir motvillig med på spillingen. Men han forteller Rosa at han blir med, bare for å betale for studiene sine. De neste helgene drar de til Las Vegas for å telle kort. Ben begynner snart å like sin nye luksuriøse livsstil. Hans prestasjoner imponerer også Jill, og de utvikler etterhvert ett romantisk forhold. 
Men Fisher blir sjalu på Ben blackjack-suksess. Rosa sparker en beruset Fisher fra laget, etter at Fisher fornærmer Ben og egger til slåsskamp midt under ett kortspill i kasinoet. Samtidig overvåker en kasino-sikkerhetssjef - Cole Williams (Laurence Fishburne) spillerne - og han mistenker Ben for å svindle kasinoet. Ben - distrahert av blackjack - fullfører ikke sin del av et skole-prosjekt, og han krangler med de vennene han hadde før han begynte med blackjack. I løpet av deres neste tur til Las Vegas, fortsetter Ben å spille lenge etter at de andre sier at han skal gå sin vei. Dermed taper han 200 000 dollar. Sint og opprørt, forlater Rosa hele laget. Han krever også at Ben skal skaffe tilbake alle pengene han tapte. 
Ben og tre gjenværende lagkamerater blir enige om å fortsette for seg selv. Men Cole Williams kidnapper Ben, banker ham opp, og advarer ham om å holde seg unna kasinoet. Ben får vite at han ikke kommer til å bestå i et av fagene, og alle pengene han tjente i Las Vegas blir stjålet. Han mistenker at Rosa står bak dette, men har ingen bevis. Ben gir Rosa et tilbud: de skal reise til Las Vegas en siste gang før kasinoet skal installere en biometrisk programvare som avslører kort-tellere. Men Ben krever at Rosa også blir med for å spille. I forkledning returnerer de til kasinoet og vinner 640 000 dollar, før de flykter med sjetongene fra Williams og hans menn. 
Rosa tar med seg alle sjetongene de har vunnet. Han stikker av i en drosje, med den hensikt å beholde hele gevinsten selv. Men han oppdager at dette bare er sjokolade-mynter, og at det er Cole Williams som kjører drosjen. Det Rosa ikke vet er at Ben hadde gjort en avtale med Williams, som gikk med på å la Ben komme til Las Vegas for å tjene mye penger. I bytte skulle Williams få Rosa - som flere år tidligere hadde tjent en større sum ved Williams sitt kasino ved å telle kort. Etterpå blir Ben truet av Williams med en pistol, som krever å få tilbake alle sjetongene fra kasinoet. Etter å ha gitt opp pengene, går Ben til vennene sine - som også hadde vært med på å telle kort ved det samme kasinoet. Filmen avsluttes med at Ben forteller om alle opplevelsene sine til en imponert Harvard-professor.